pythainlp/thai-financial-dataset huggingface dataset:
การควบคุมภายใน

บริษัทฯ ให้ความสำคัญต่อระบบการควบคุมภายใน
เนื่องจากเห็นว่าระบบการควบคุมภายในเป็นกลไกสำคัญที่ช่วยลดความเสี่ยงทางธุรกิจ
สร้างความเชื่อมั่นในการบริหารงานแก่ผู้บริหาร
และช่วยให้บริษัทดำเนินธุรกิจอย่างมีประสิทธิภาพและบรรลุเป้าหมายที่กำหนดไว้
รวมทั้งช่วยรักษาผลประโยชน์และเงินลงทุนของผู้ถือหุ้น
ช่วยให้รายงานทางการเงินและรายงานด้านการปฏิบัติงานของบริษัทฯ มีความถูกต้องน่าเชื่อถือ
ปกป้องทรัพย์สินของบริษัทไม่ให้สูญหายหรือรั่วไหล และช่วยให้บุคลากรของบริษัทฯ
ปฏิบัติตามกฎหมายและข้อบังคับที่เกี่ยวข้อง

บริษัทฯ ได้มีการว่าจ้างสำนักงาน ดร. วิรัช แอนด์ แอสโซซิเอทส์
เป็นผู้ตรวจสอบภายในของบริษัทฯ ซึ่งได้กำหนดให้มีการจัดทำแผนการตรวจสอบทุกไตรมาส
เพื่อประเมินประสิทธิภาพของระบบการควบคุมภายใน และสร้างระบบการควบคุมภายในที่ดีแก่บริษัทฯ
เพื่อให้เกิดระบบการควบคุมภายในที่มีประสิทธิผล และปฏิบัติตามอย่างสม่ำเสมอ

ในการประชุมคณะกรรมการครั้งที่ 1/2550 เมื่อวันที่ 28 กุมภาพันธ์ 2550
โดยมีกรรมการอิสระและกรรมการตรวจสอบเข้าร่วมประชุมด้วยจำนวน 4 ท่าน
คณะกรรมการได้มีการสอบทานระบบการควบคุมภายในโดยใช้แบบประเมินซึ่งประเมินโดยฝ่ายบริหาร
และสอบทานโดยคณะกรรมการตรวจสอบแล้วสรุปได้ว่า
จากการประเมินระบบการควบคุมภายในของบริษัทฯในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
บริษัทฯมีระบบการควบคุมภายในเรื่องดังกล่าวอย่างเพียงพอแล้ว

นอกจากนั้นการทำธุรกรรมกับผู้ถือหุ้นรายใหญ่ และบริษัทย่อย
บริษัทได้มีรายงานไว้ในหมายเหตุประกอบงบการเงินของผู้สอบบัญชี ข้อ 5 แล้วเช่นกัน
รวมถึงการปฏิบัติตามหลักเกณฑ์ของตลาดหลักทรัพย์แห่งประเทศไทย
เรื่องการทำรายการที่เกี่ยวโยงกัน
คณะกรรมการจึงเห็นว่าบริษัทมีระบบการควบคุมภายในในเรื่องดังกล่าวนี้อย่างเพียงพอแล้ว

สำหรับการควบคุมภายในในหัวข้ออื่นของระบบการควบคุมภายใน
คณะกรรมการตรวจสอบได้มีการสอบทานกับสำนักงาน ดร.วิรัช แอนด์ แอสโซซิเอทส์
ซึ่งเป็นผู้ตรวจสอบภายในของบริษัท และได้มีการรายงานให้คณะกรรมการรับทราบในทุกไตรมาส
คณะกรรมการจึงมีความเห็นว่า บริษัทมีระบบการควบคุมภายในที่เพียงพอแล้วเช่นกัน

ทั้งนี้บริษัทฯได้แนบรายงานของคณะกรรมการตรวจสอบไว้เป็นเอกสารแนบ 3 มาพร้อมกันนี้ด้วย

สำหรับบริษัทย่อยนั้น ทรัพย์สินส่วนใหญ่เป็นสวนปาล์ม ซึ่งดูแลและควบคุมโดยฝ่ายบริหารของบริษัทฯ
เอกสารแนบ 2 : รายละเอียดเกี่ยวกับกรรมการของบริษัทย่อย

บริษัทฯมิได้รายงานรายชื่อกรรมการของบริษัทย่อย เนื่องจากบริษัทย่อยมีรายได้ไม่เกินกว่าร้อยละ
10 ของรายได้รวม ตามงบกำไรขาดทุนรวมของบริษัทฯ ปี 2549
ถือได้ว่าเป็นบริษัทย่อยที่ไม่มีนัยสำคัญตามประกาศของ กลต.
ส่วนที่ 2 บริษัทที่ออกหลักทรัพย์

บริษัท สหอุตสาหกรรมน้ำมันปาล์ม จำกัด (มหาชน)

ประกอบธุรกิจ สวนปาล์มน้ำมัน การสกัดน้ำมันปาล์มดิบ

  และน้ำมันเมล็ดในปาล์มดิบ

สำนักงานใหญ่ เลขที่ 947/155 ชั้น 1 หมู่ 12 ถนนบางนา-ตราด แขวงบางนา

  เขต บางนา กรุงเทพฯ 10330

โทรศัพท์ 02 744-1046-8

โทรสาร 02 744-1049

โรงงานสกัดน้ำมันปาล์มดิบ เลขที่ 98 หมู่ 6 กม. 9.5 ถนนเหนือคลอง-เขาพนม ตำบลห้วยยูง

และน้ำมันเมล็ดในปาล์มดิบ อำเภอเหนือคลอง จังหวัดกระบี่ 81130

โทรศัพท์ 075 621 919

โทรสาร 075 621 922

เลขทะเบียนบริษัท 0107536000404
ข้อพิพาททางกฎหมาย

1)  คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่า ร้อยละ 5
    ของส่วนของผู้ถือหุ้น ณ วันสิ้นปีบัญชี

บริษัทฯ
ไม่มีคดีหรือข้อพิพาททางกฎหมายที่มีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ
5 ของส่วนของผู้ถือหุ้นของงบการเงินรวม ณ วันที่ 31 ธันวาคม 2549
นอกจากสัมปทานที่ดินอำเภอเคียนซาของบริษัท ประจักษ์วิวัฒน์ จำกัด ซึ่งเป็นบริษัทย่อยของบริษัท
พันธ์ศรีวิวัฒน์ จำกัด และบริษัท พันธ์ศรีวิวัฒน์ จำกัดเป็นบริษัทย่อยของบริษัทฯ
ซึ่งได้เช่าพื้นที่นี้ทำสวนปาล์มน้ำมัน โดยให้บริษัทฯเช่าสวนปาล์มน้ำมันดังกล่าวนี้อีกต่อหนึ่ง บริษัท
พันธ์ศรีวิวัฒน์ จำกัด ได้รับแจ้งจากสำนักงานธนารักษ์ จังหวัดสุราษฎร์ธานี
สังกัดกระทรวงการคลังว่า ที่ดินนี้เป็นที่ดินราชพัสดุ
ซึ่งเป็นกรรมสิทธิ์ของกระทรวงการคลังโดยคำวินิจฉัยของคณะกรรมการกฤษฎีกา
และได้แจ้งให้ความร่วมมือในการทำสัญญาเช่ามีกำหนดเวลา 3 ปี นับแต่วันที่ 1 มกราคม 2544
โดยให้ชำระค่าเช่าที่ดินย้อนหลังตั้งแต่ปี 2534 ถึงปี 2543 เป็นจำนวนเงินประมาณ 12 ล้านบาท
อย่างไรก็ตามบริษัทย่อยที่เกี่ยวข้องในเรื่องดังกล่าว
ได้มีการบันทึกการตั้งสำรองค่าเช่าที่ดินย้อนหลังตั้งแต่ปี 2534 ถึง ปี 2549 ทั้งหมดไว้ในบัญชีแล้ว

  2) คดีที่มีผลกระทบต่อการดำเนินธุรกิจของบริษัทอย่างมีนัยสำคัญ

  ----------ไม่มี---------

3)  คดีที่มิได้เกิดจากการประกอบธุรกิจโดยปกติของบริษัท

  ----------ไม่มี---------
รายการระหว่างกัน

1. รายการระหว่างกันกับบุคคลที่อาจมีความขัดแย้ง

บริษัทไม่มีรายการระหว่างกันอื่นๆ นอกเหนือจากที่ปรากฏในหมายเหตุประกอบงบการเงินข้อ 6

 2 ความจำเป็นและความสมเหตุสมผลของรายการดังกล่าว

จากการที่บริษัทฯมีการเช่าสวนปาล์มจากบริษัทย่อยนั้น ถือได้ว่ามีประโยชน์อย่างมากสำหรับบริษัทฯ
เนื่องจากในปัจจุบันการหาที่ดินขนาดใหญ่เพื่อเพาะปลูกนั้นมีน้อย หรือถ้ามีก็จะมีราคาสูง
ทำให้ต้นทุนในการพัฒนาไม่คุ้มกับการลงทุน
อีกประการหนึ่งที่ดินดังกล่าวก็เป็นที่สัมปทานของบริษัทย่อยแห่งหนึ่ง ซึ่งบริษัทฯถือหุ้นอยู่ร้อยละ 99.99
และสัมปทานดังกล่าวไม่สามารถเปลี่ยนแปลงกรรมสิทธิได้

ในส่วนของการขายน้ำมันปาล์มดิบให้แก่ บมจ.ล่ำสูง (ประเทศไทย) ซึ่งเป็นผู้ถือหุ้นรายใหญ่นั้น
บริษัทฯ มีการพึ่งพาทางด้านธุรกิจกับ บมจ. ล่ำสูง (ประเทศไทย) ซึ่งเป็นโรงงานกลั่นน้ำมันปาล์ม
ที่มีกำลังการผลิตสูงที่สุดในประเทศไทย และมีความรู้ความชำนาญเกี่ยวกับน้ำมันปาล์มมากกว่า 30 ปี
ทำให้ช่วยพัฒนาคุณภาพของน้ำมันปาล์มได้เป็นอย่างดี

3 มาตรการหรือขั้นตอนการอนุมัติการทำรายการระหว่างกัน

ในปี 2549 บริษัทฯ มีการขายน้ำมันปาล์มดิบแก่ บมจ.ล่ำสูง (ประเทศไทย) คิดเป็นร้อยละ 89.46
ของปริมาณการขายทั้งหมด ซึ่งเป็นราคาตลาดและเป็นไปตามธุรกิจการค้าปกติ
ไม่มีพันธะผูกพันกันนอกเหนือจากสัญญาการขายน้ำมันปาล์มดิบ
และเป็นไปตามประเพณีของการทำธุรกิจน้ำมันปาล์มดิบ

คุณสมชัย จงสวัสดิ์ชัย ซึ่งเป็นกรรมการผู้จัดการของบริษัทฯ และ บมจ.ล่ำสูง (ประเทศไทย) เป็นผู้อนุมัติการขายน้ำมันปาล์มดิบให้แก่บมจ.ล่ำสูง (ประเทศไทย) โดยที่การขายทุกครั้งจะมีราคาอ้างอิงกับการขายให้กับลูกค้ารายอื่นๆ ภายในวันเดียวกัน หรืออย่างช้าภายในวันรุ่งขึ้น

4 แนวโน้มการทำรายการระหว่างกันในอนาคต

บริษัทฯได้มีการค้าขายกับ บมจ.ล่ำสูง (ประเทศไทย) ก่อนที่ บมจ.ล่ำสูง (ประเทศไทย)
จะเข้ามาถือหุ้นในบริษัทฯ และเป็นผู้ถือหุ้นรายใหญ่ ณ ปัจจุบัน เนื่องจากบมจ.ล่ำสูง (ประเทศไทย)
เป็นหนึ่งในบริษัทที่มีการใช้น้ำมันปาล์มดิบในปริมาณสูง นอกจากนั้นยังมีฐานะการเงินแข็งแกร่ง
และเป็นคู่ค้าที่ดี ดังนั้นในอนาคตบริษัทฯก็ยังคงต้องมีการขายน้ำมันปาล์มดิบให้แก่บมจ.ล่ำสูง
(ประเทศไทย) ในราคาเดียวกับที่มีการขายให้กับลูกค้ารายอื่น
เอกสารแนบ 3 : อื่นๆ

รายงานคณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระ ดังต่อไปนี้

  นายธีระ วิภูชนิน ประธานคณะกรรมการตรวจสอบ

  ดร.วิลาศ สินสวัสดิ์ กรรมการตรวจสอบ

  นายเกษม สนิทวงศ์ ณ อยุธยา กรรมการตรวจสอบ

  นายยุทธ ศักดิ์เดชยนต์ เลขานุการคณะกรรมการตรวจสอบ

ในเดือน พฤศจิกายน 2549 คณะกรรมการได้แต่งตั้งนายวศิน ปัจจักขะภัติ
เป็นกรรมการตรวจสอบเพิ่มขึ้นอีกหนึ่งท่าน และนายเกษม สนิทวงศ์ ณ อยุธยา
ได้ขอลาออกจากตำแหน่งกรรมการและกรรมการตรวจสอบ
เนื่องจากได้รับพระบรมราชโองการโปรดเกล้าฯแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม

สำหรับปี 2549 คณะกรรมการตรวจสอบได้พิจารณาเรื่องต่าง ๆ ดังต่อไปนี้

1. สอบทานรายงานทางการเงินระหว่างกาลและประจำปี
ซึ่งรวมถึงการเปิดเผยข้อมูลในงบการเงินของบริษัทฯ และเสนอต่อคณะกรรมการบริษัทฯ เพื่ออนุมัติ
ทั้งนี้ ตั้งแต่เดือน กุมภาพันธ์ 2549
คณะกรรมการมีมติมอบหมายให้คณะกรรมการตรวจสอบอนุมัติงบการเงินรายไตรมาสและนำออกเผยแพร่ได้
ส่วนงบการเงินประจำปียังคงให้คณะกรรมการเป็นผู้พิจารณาอนุมัติก่อนเผยแพร่ตามที่ปฏิบัติอยู่เดิม

2. สอบทานรายงานทางการเงินของบริษัทฯ ร่วมกับผู้บริหาร ผู้ตรวจสอบภายใน
และผู้ตรวจสอบบัญชีของบริษัทฯ
และเชื่อว่างบการเงินได้แสดงฐานะการเงินของบริษัทอย่างถูกต้องครบถ้วนและเป็นไปตามหลักการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

3. พิจารณาผลการตรวจสอบและข้อเสนอแนะของผู้ตรวจสอบภายใน
ในเรื่องระบบการควบคุมภายในบริษัทฯ
ที่ได้เสนอต่อฝ่ายบริหารเพื่อพิจารณาปรับปรุงและแก้ไขตามความเหมาะสม
รวมทั้งการติดตามการปรับปรุงและแก้ไขอย่างต่อเนื่อง

4. กำกับดูแลให้ฝ่ายบริหารวิเคราะห์และวางแผนจัดการกับความเสี่ยงต่าง ๆ

5. รายงานการประชุมและผลงานการปฏิบัติงานของคณะกรรมการตรวจสอบต่อคณะกรรมการบริษัทฯ

คณะกรรมการตรวจสอบมีความเห็นว่า ผู้บริหารของบริษัทฯ
ได้ปฏิบัติงานโดยปราศจากการละเมิดกฎหมายหรือข้อบังคับต่างๆ ที่เป็นสาระสำคัญ ซึ่งบริษัทฯ
ต้องพึงปฏิบัติ

คณะกรรมการตรวจสอบได้เสนอให้บริษัท สำนักงาน เอินส์ทแอนด์ยัง จำกัด
เป็นผู้ตรวจสอบบัญชีของบริษัทฯ สำหรับปี 2550 ต่อคณะกรรมการบริษัทฯ
ซึ่งการแต่งตั้งครั้งนี้คณะกรรมการบริษัทฯ จะนำเสนอต่อผู้ถือหุ้นในการประชุมสามัญผู้ถือหุ้นต่อไป

นายธีระ วิภูชนิน

ประธานคณะกรรมการตรวจสอบ

21 กุมภาพันธ์ 2550
ส่วนที่ 3 การรับรองความถูกต้องของข้อมูล

การรับรองความถูกต้องของข้อมูลโดยกรรมการบริหารและผู้บริหารสูงสุด

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้
ข้าพเจ้าขอรับรองว่า:-

(1) งบการเงินและข้อมูลทางการเงินที่สรุปมาในแบบแสดงรายงานข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงานและกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าวและข้าพเจ้าได้แจ้งข้อมูลการประเมินระบบการควบคุมภายใน
    ณ วันที่ 21 กุมภาพันธ์ พ.ศ. 2550 ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายในรวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวอัญชลี สืบจันทศิริ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางสาวอัญชลี สืบจันทศิริ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายสมชัย จงสวัสดิ์ชัย กรรมการผู้จัดการ

2. นายวัง ชาง ยิง กรรมการบริหาร

3. นางสาวอัญชลี สืบจันทศิริ กรรมการบริหาร

4. นางสาวปิยธิดา สุขจันทร์ กรรมการบริหาร

  ชื่อ ตำแหน่ง ลายมือชื่อ

ผู้รับมอบอำนาจ

นางสาวอัญชลี สืบจันทศิริ กรรมการบริหาร

การรับรองความถูกต้องของข้อมูลโดยกรรมการที่มิใช่กรรมการบริหาร

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางสาวอัญชลี สืบจันทศิริ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางสาวอัญชลี สืบจันทศิริ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

  ชื่อ ตำแหน่ง ลายมือชื่อ

1. นายมีชัย วีระไวทยะ ประธานกรรมการและกรรมการอิสระ

2. นายธีระ วิภูชนิน ประธานกรรมการตรวจสอบและกรรมการอิสระ

3. ดร. วิลาศ สินสวัสดิ์ กรรมการอิสระและกรรมการตรวจสอบ

4. นายวศิน ปัจจักขภัติ กรรมการอิสระและกรรมการตรวจสอบ

5. นายพละ สุขเวช กรรมการอิสระ

6. นายวัง ต้า เหลียง กรรมการ

7. นายเดวิด ปาร์ค กรรมการ

  ชื่อ ตำแหน่ง ลายมือชื่อ

ผู้รับมอบอำนาจ

นางสาวอัญชลี สืบจันทศิริ กรรมการบริหาร
หน้าปก

- ไม่มี -
ปัจจัยความเสี่ยง

ก) ความเสี่ยงของอุตสาหกรรม

น้ำมันปาล์มดิบเป็นวัตถุดิบของอุตสาหกรรมอื่น ดังที่ได้กล่าวมาแล้ว
ซึ่งผลิตภัณฑ์เหล่านี้มีอัตราการเจริญเติบโตคงที่
ราคาน้ำมันปาล์มดิบในอนาคตจะสอดคล้องกับราคาในตลาดโลก
ซึ่งจะมีผลกระทบต่ออุตสาหกรรมสกัดน้ำมันปาล์มดิบในประเทศ
การแข่งขันของน้ำมันพืชอื่นๆโดยเฉพาะน้ำมันถั่วเหลือง
และเงินอุดหนุนจากรัฐบาลของประเทศที่ส่งออกจะทำให้ราคาตลาดโลกบิดเบือนไปจากความเป็นจริง
ซึ่งหมายถึงราคาน้ำมันปาล์มดิบในตลาดโลกอยู่ในระดับต่ำ ในขณะที่ผลผลิตปาล์มสดที่เกิดขึ้นนั้นต่ำด้วย
ต้นทุนผลปาล์มสดสูงและราคาซื้อผลปาล์มสดจากบุคคลภายนอกจะต่ำหรืออาจจะสูงถ้ามรการแข่งขันกันซื้อมากเมื่อเกิดการขาดแคลนผลปาล์มสด
อย่างไรก็ตามความเสี่ยงของราคาน้ำมันปาล์มดิบเป็นปัจจัยสำคัญในอุตสาหกรรมนี้
แต่บริษัทฯมีสวนปาล์มเป็นของตัวเองซึ่งมีพื้นที่มากที่สุดเมื่อเปรียบเทียบกับโรงงานสกัดน้ำมันปาล์มอื่นๆแล้ว
บริษัทฯอาจจะได้รับผลกระทบน้อยกว่าโรรงานสกัดน้ำมันปาล์มดิบโรงอื่นๆ ในอุตสาหกรรมเดียวกันนี้

ข) ความเสี่ยงทางการเงิน

บริษัทฯไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า

ค) ความเสี่ยงจากอัตราดอกเบี้ย

ความเสี่ยงจากอัตราดอกเบี้ยนี้เกิดขึ้นจากการเปลี่ยนแปลงของอัตราดอกเบี้ยในตลาดในอนาคต
การเปลี่ยนแปลงดังกล่าวจะส่งผลกระทบต่อผลการดำเนินงานและกระแสเงินสดของบริษัทฯ ณ วันที่
31 ธันวาคม 2543 บริษัทฯมีเงินฝากกับสถาบันการเงินจำนวนประมาณ 174 ล้านบาท
ซึ่งมีอัตราดอกเบี้ยร้อยละ 0.75 - 2.25 ต่อปี

ง) ความเสี่ยงจากอัตราแลกเปลี่ยน

บริษัทฯมีความเสี่ยงจากอัตราแลกเปลี่ยนเงินตราต่างประเทศในระดับต่ำ
เนื่องจากรายการทางธุรกิจโดยส่วนใหญ่เป็นสกุลเงินบาท

จ) ความเสี่ยงด้านการให้สินเชื่อ

บริษัทฯมีความเสี่ยงด้านสินเชื่อที่เกี่ยวเนื่องกับบัญชีลูกหนี้และตั๋วเงินรับการค้าซึ่งส่วนใหญ่เกิดจากการขายและให้บริการกับลูกค้าจำนวนน้อยราย
อย่างไรก็ตาม
บริษัทฯไม่คาดว่าจะได้รับความเสียหายที่เป็นสาระสำคัญจากการเก็บหนี้จากลูกหนี้เหล่านั้น
เนื่องจากลูกหนี้ส่วนใหญ่มีความสามารถในการชำระหนี้
ข้อมูลสรุป

1. สรุปข้อมูลบริษัทฯที่ออกหลักทรัพย์

บริษัท สหอุตสาหกรรมน้ำมันปาล์ม จำกัด (มหาชน) ประกอบธุรกิจหลักประเภท
สวนปาล์มน้ำมันการสกัดน้ำมันปาล์มดิบและการสกัดน้ำมันเมล็ดในปาล์มดิบ
โดยมีที่ตั้งสำนักงานใหญ่เลขที่ 231/9 อาคารบางกอกเคเบิ้ล 2 ชั้น 6 ถนนราชดำริ แขวงลุมพินี
เขตปทุมวัน กรุงเทพฯ 10330 โทรศัพท์ 651-9196-8
และที่ตั้งสำนักงานสาขาและโรงงานสกัดน้ำมันปาล์มดิบและโรงงานสกัดน้ำมันเมล็ดในปาล์มดิบ เลขที่
98 หมู่ 6 กม. 9.5 ถนนเหนือคลอง-เขาพนม ตำบลห้วยยูง อำเภอเหนือคลอง จังหวัดกระบี่
81130 โทรศัพท์ (075) 621 919 ปัจจุบันมีทุนชำระแล้ว 324.05 ล้านบาท
โดยมีธุรกิจคือการผลิตและจำหน่ายน้ำมันปาล์มดิบและน้ำมันเมล็ดในปาล์มดิบให้แก่โรงงานกลั้นน้ำมันพืชบริสุทธ์
และการจำหน่ายกากเมล็ดในปาล์มแก่โรงงานผลิตอาหารสัตว์

บริษัทฯได้ถือหุ้นทั้งหมดของบริษัท พันธ์ศรีวิวัฒน์ จำกัด ซึ่งเป็นเจ้าของสวนปาล์มน้ำมัน
โดยบริษัทฯได้มีการเช่าสวนปาล์มน้ำมันจากบริษัท พันธ์ศรีวิวัฒน์ จำกัด
และรวมถึงการดูแลสวนปาล์มน้ำมันนี้ด้วย นอกจากนี้แล้ว บริษัท พันธ์ศรีวิวัฒน์ จำกัด
ได้ถือหุ้นทั้งหมดของบริษัท พันธ์ศรี จำกัด และบริษัท ประจักษ์วิวัฒน์ จำกัด
ซึ่งทั้งสองบริษัทเป็นเจ้าของสัมปทานที่ดินที่ชัยบุรีและเคียนซา
ซึ่งได้ขอสัมปทานจากกรมป่าไม้เป็นระยะเวลา 30 ปีทั้งสองสัมปทาน
และทั้งสองบริษัทได้เช่าที่ดินสัมปทานนี้แก่บริษัท พันธ์ศรีวิวัฒน์ จำกัด

[]

2.  สรุปข้อมูลหลักทรัพย์ที่เสนอขาย

  - ไม่มี -
การควบคุมภายใน

จากการตรวจสอบการควบคุมภายในของบริษัทฯ ผู้ตรวจสอบมีความเห็นว่า
การควบคุมภายในของบริษัทฯไม่พบข้อบกพร่องที่เป็นสาระสำคัญที่จะมีผลกระทบต่อฐานะทางการเงินของบริษัทฯ
ตามเอกสารแนบ 2 และรายงานจากประธานคณะกรรมการตรวจสอบของบริษัทฯ ตามเอกสารแนบ
3
ทรัพย์สินที่ใช้ในการประกอบธุรกิจ

บริษัทฯมีทรัพย์สินที่ใช้ประกอบธุรกิจสวนปาล์มน้ำมันที่เป็นของบริษัทฯและบริษัทย่อย (บจ.
พันธ์ศรีวิวัฒน์, บจ. พันธ์ศรี และ บจ. ประจักษ์วิวัฒน์) มีดังนี้

สินทรัพย์ที่บริษัทฯเป็นเจ้าของ

ที่ดินของบริษัท

[TABLE]

เงินลงทุนของบริษัทฯ

  ------------------- --------------- ----------- --------- ------------- ------------- ------------- --
                      ประเภทและ       ทุนชำระแล้ว   %         ต้นทุน          มูลค่า          ผู้ถือหุ้นรายใหญ่   

  ชื่อบริษัท              ลักษณะ           (ล้านบาท)    การถือหุ้น   ลงทุน          เงินลงทุน       รายอื่นที่เหลือ    

  บจ.พันธ์ศรีวิวัฒน์        ปลูกปาล์มน้ำมัน     274         100       314,396,180   356,208,612   * ไม่มี         

  บมจ.ธนาคารกรุงเทพฯ   หลักทรัพย์ในความ                         16,853,850    3,315,000     ** ไม่มี        

                      ต้องการของตลาด                                                                   

                                                                                                      

  * มูลค่าตาม Equity                                                                                    
  Method                                                                                              

  ** ราคาตลาด ณ 31                                                                                    
  ธันวาคม 2543                                                                                         
  ------------------- --------------- ----------- --------- ------------- ------------- ------------- --

มูลค่าสินทรัพย์สุทธิ ณ วันที่ 31 ธันวาคม 2543

  ------------------------------------ -------------------- -------------
                                       บริษัทฯ และบริษัทย่อย     บริษัทฯ

                                       (พันบาท)              (พันบาท)

  ที่ดิน                                  109,809              109,809

  อาคารและสิ่งปลูกสร้าง                    75,825               69,140

  เครื่องจักรและอุปกรณ์                     153,855              153,855

  สิทธิการใช้ที่ดินสัมปทาน                    21,873               0

  ต้นทุนการปลูกสวนปาล์ม                    235,158              70,620

  เงินลงทุนของบริษัทฯ                      3,315                364,892

  รวมทรัพย์สิน                            599,835              768,316

  หัก ภาระผูกพันและภาระหนี้สิน               0                    0

  มูลค่าสินทรัพย์สุทธิ                        599,835              768,316

  มูลค่าสินทรัพย์สุทธิต่อหุ้น                    18.51                23.71
  ------------------------------------ -------------------- -------------
เอกสารแนบ 2

รายละเอียดเกี่ยวกับกรรมการของบริษัทย่อย

ข้อมูลการดำรงตำแหน่งของผู้บริหารและผู้มีอำนาจควบคุมในบริษัทฯ และบริษัทย่อย

  ---- --------------------------------- ------- ---------- --------- -----------
       ชื่อ                                บริษัทฯ   บ.พันธ์ศรี-   บ.พันศรี    บ.ประจักษ์-
                                                            จก.       

                                                 วิวัฒน์ จก.             วิวัฒน์ จก.

  1    นายคริสโตเฟอร์ บรุ๊ค ออแมน            X                            

  2    นายชาลร์ส เซลเลอร์                  /       /                    

  3    นส.รัศมี ทวีแสงสกุลไทย                /                            

  4    ม.ร.ว.จันทรแรมศิริโชค จันทรทัต         /                            

  5    ดร.วิลาศ สินสวัสดิ์                    /                            

  6    นายวินัย พงศธร                      /                            

  7    นายธีระ วิภูชนิน                      /                            

  8    นายอนุสรณ์ บูรณกานนท์                 /                            

  9    นายสมชัย จงสวัสดิ์ชัย                  /                            

  10   นายวศิน ปัจจักขภัติ                    /       /          /         /

  11   นายวัง ชาง ยิง                      /                            

  12   นายวิสิฐ ตันติสุนทร                    /                            

  13   นายยาสิด บิน อิบบราฮิม                0                  /         /

                                                                      

       หมายเหตุ X = ประธานกรรมการ                                      

       / = กรรมการ                                                    
       และเป็นผู้มีอำนาจลงนามทำการแทนบริษัทฯ                                

       0 = ผู้บริหารของบริษัทฯ                                             
  ---- --------------------------------- ------- ---------- --------- -----------
บริษัทที่ออกหลักทรัพย์

- ไม่มี -
ข้อพิพาททางกฎหมาย

กรณีพิพาทด้านการบุกรุกที่ดินที่สวนเขาพนม โดยกำนันจรัส อุดมศรี
ขณะนี้อยู่ในระหว่างการดำเนินการฟ้องร้อง ซึ่งกรณีพิพาทนี้ไม่มีนัยสำคัญหรือผลกระทบต่อการลงทุน
วันที่ 8 มีนาคม 2544

เรื่อง รายงานระบบการควบคุมภายในด้านการบัญชี

เรียน คณะกรรมการ

บริษัท สหอุตสาหกรรมน้ำมันปาล์ม จำกัด (มหาชน)

ตามที่สำนักงานฯได้ตรวจสอบงบการเงินของบริษัท สหอุตสาหกรรมน้ำมันปาล์ม จำกัด (มหาชน)
สำหรับปีสิ้นสุดวันที่ 31 ธันวาคม 2543 และได้เสนอรายงานการตรวจสอบลงวันที่ 5 กุมภาพันธ์
2544 ไปแล้วนั้น
สำนักงานฯขอเรียนว่าในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนี้แสดงฐานะการเงิน
ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานฯได้ศึกษาและประเมินประสิทธิภาพการควบคุมภายในด้านบัญชีของบริษัทฯตามที่เห็นจำเป็นเพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งจากการศึกษาและประเมินดังกล่าวสำนักงานฯไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่อาจจะมีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2543
สำหรับข้อสังเกตุจากการตรวจสอบบางประการซึ่งไม่มีผลกระทบอย่างเป็นสาระสำคัญต่อการแสดงความเห็นต่องบการเงินพร้อมทั้งข้อเสนอแนะที่เกี่ยวข้อง
สำนักงานฯได้รายงานไว้ในจดหมายถึงฝ่ายบริหารลงวันที่ 11 มกราคม 2544 แล้ว

สำนักงานฯ ขอเรียนว่าในการตรวจสอบบัญชีสำนักงานฯมิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนั้นการศึกษาและการประเมินประสิทธิภาพระบบการควบคุมภายในด้านบัญชีมีวัตถุประสงค์เพียงเพื่อประโยชน์ในการสอบบัญชีดังที่กล่าวไว้ข้างต้น
ดังนั้นจึงไม่อาจชี้ให้เห็นถึงข้อบกพร่องทั้งหมดที่อาจมีอยู่ในระบบการควบคุมภายในของบริษัทฯ ได้

สำนักงานฯขอขอบคุณเจ้าหน้าที่ของบริษัทฯที่ได้ให้ความร่วมมือในการตรวจสอบบัญชีของบริษัทฯเป็นอย่างดี

ขอแสดงความนับถือ

ณรงค์ พันตาวงษ์

ผู้สอบบัญชีรับอนุญาต เลขทะเบียน 3315

คณะกรรมการตรวจสอบ

รายงานจากประธานคณะกรรมการตรวจสอบสำหรับปี 2543

คณะกรรมการบริษัทฯได้แต่งตั้งคณะกรรมการตรวจสอบขึ้นเมื่อวันที่ 22 เมษายน 2542
ซึ่งประกอบด้วย

-   นายธีระ วิภูชนิน ประธานคณะกรรมการตรวจสอบ

-   นายวินัย พงศธร คณะกรรมการตรวจสอบ

-   นายวิสิฐ ตันติสุนทร คณะกรรมการตรวจสอบ

  และนายยุทธ ศักดิ์เดชยนต์เป็นเลขานุการคณะกรรมการตรวจสอบ

ในปี 2543 นั้น คณะกรรมการตรวจสอบได้ปฏิบัติงานดังนี้

-   สอบทานและอนุมัติงบการเงินระหว่างกาลซึ่งรวมถึงการเปิดเผยข้อมูลในงบการเงินของบริษัทฯ

-   สอบทานรายงานทางบัญชีของบริษัทฯรายเดือนและรายไตรมาส

-   สอบทานร่างงบประมาณปี 2544

-   มอบหมายงานการตรวจสอบภายในสำหรับปี 2543
    แก่ผู้ตรวจสอบภายในและได้ติดตามและทบทวนรายงานการตรวจสอบภายในของผู้ตรวจสอบภายในทั้งหมด

-   รายงานการประชุมและผลงานการปฏิบัติงานของคณะกรรมการตรวจสอบแก่คณะกรรมการบริษัทฯ

-   สอบทานรายงานทางบัญชีของบริษัทฯร่วมกับผู้บริหาร ผู้ตรวจสอบภายใน
    และผู้ตรวจสอบบัญชีของบริษัทฯและมีความเชื่อว่างบการเงินได้แสดงฐานะการเงินของบริษัทฯถูกต้องครบถ้วน

พิจารณาจากรายงานของผู้ตรวจสอบภายใน ข้าพเจ้ามีความเห็นว่า
ผู้บริหารของบริษัทฯได้ปฏิบัติงานภายใต้ระบบการควบคุมภายในของบริษัทฯโดยปราศจากการละเมิดกฎระเบียบและนโยบายต่างๆที่เป็นสาระสำคัญของบริษัทฯซึ่งรวมถึงการละเมิดกฎหมายหรือข้อบังคับต่างๆซึ่งอาจจะทำให้บริษัทฯเสียหาย

คณะกรรมการตรวจสอบได้เสนอให้บริษัท สำนักงาน เอินส์ทแอนด์ยัง จำกัด โดยนายณรงค์
พันตาวงศ์ เป็นผู้ตรวจสอบบัญชีของบริษัทฯสำหรับปี 2544 ต่อคณะกรรมการบริษัทฯ
ซึ่งการแต่งตั้งครั้งนี้คณะกรรมการบริษัทฯจะนำเสนอต่อผู้ถือหุ้นในการประชุมสามัญผู้ถือหุ้นต่อไป

นายธีระ วิภูชนิน

ประธานคณะกรรมการตรวจสอบ

23 กุมภาพันธ์ 2543
บริษัท สหอุตสาหกรรมน้ำมันปาล์ม จำกัด (มหาชน)

United Palm Oil Industry Public Company Limited

แบบ 56-1

สำหรับปี สิ้นสุด ณ วันที่ 31 ธันวาคม 2544